Taj Gibson

Taj Jami Gibson (s. 24. kesäkuuta 1985 Brooklyn, New York) on yhdysvaltalainen koripalloilija. Gibson on pelannut NBA:ssa vuodesta 2009 lähtien edustaen pisimpään Chicago Bullsia. Hänet nimettiin NBA-tulokaskaudellaan tulokkaiden ykköstähdistöviisikkoon.

Pelaajaura  

Isona laitahyökkääjänä pelaava Gibson pelasi vuodet 2006–2009 yliopistokoripalloa Etelä-Kalifornian yliopistossa. Chicago Bulls varasi hänet NBA:han 26. vuorolla vuoden 2009 varaustilaisuudessa. Gibson nimettiin NBA-tulokaskaudellaan tulokkaiden ykköstähdistöviisikkoon. Hän pelasi Bullsissa aina helmikuuhun 2017 asti, jolloin hän siirtyi pelaajakaupassa Oklahoma City Thunderiin. Kesällä 2017 hän teki sopimuksen Minnesota Timberwolvesin kanssa ja kesällä 2019 New York Knicksin kanssa.

Lähteet 
 Taj Gibson Stats  Basketball-Reference.com 
 Taj Gibson College Stats College Basketball at Sports-Reference.com

Viitteet

Aiheesta muualla 

 Profiili NBA 

Yhdysvaltalaiset koripalloilijat
Vuonna 1985 syntyneet
Elävät henkilöt